# Ghostbusters: Afterlife

Ghostbusters 4: Afterlife és una pel·lícula de comèdia sobrenatural nord-americana del 2021 dirigida per Jason Reitman, que va coescriure el guió amb Gil Kenan. És la seqüela de Els caçafantasmes (1984) i Caçafantasmes 2 (1989), i la quarta pel·lícula de la franquícia Caçafantasmes. És protagonitzada per Carrie Coon, Finn Wolfhard, Mckenna Grace, and Paul Rudd, i compte amb Bill Murray, Dan Aykroyd, Ernie Hudson, Annie Potts, i Sigourney Weaver que reprodueixen els seus personatges de les pel·lícules anteriors. Ambientada 32 anys després dels esdeveniments de Caçafantasmes 2, segueix una mare soltera i els seus fills que es traslladen a una granja d'Oklahoma que van heretar del seu pare Egon Spengler, un membre dels Caçafantasmes originals. Ha estat subtitulada al català.

## Repartiment

* Mckenna Grace com a Phoebe Spengler
* Finn Wolfhard com a Trevor Spengler
* Logan Kim com a Podcast
* Celeste O'Connor com a Lucky Domingo
* Carrie Coon com a Callie Spengler
* Paul Rudd com a Gary Grooberson
* Bill Murray com a Peter Venkman
* Dan Aykroyd com a Raymond "Ray" Stantz
* Ernie Hudson com a Winston Zeddemore
* Annie Potts com a Janine Melnitz
* Sigourney Weaver com a Dana Barrett

## Producció

El 16 de gener de 2019, Entertainment Weekly va reportar que Sony Pictures havia estat treballant secretament en una seqüela de la saga original dels Caçafantasmes. La cinta està dirigida per Jason Reitman, i segueix els esdeveniments de les cintes originals dels anys 1980 dirigides pel seu pare, Ivan Reitman i Dominique B.
Sony Pictures va establir l'estiu de 2020 com a data estimada per a aquesta nova entrega a l'univers de la franquícia i Jason Reitman va aclarir que la pel·lícula de 2016 amb Kate McKinnon, Leslie Jones, Kristen Wiig i Melissa McCarthy no tindria cap mena de connexió amb la seva.
Es va confirmar el retorn dels actors de les pel·lícules anteriors: Dan Aykroyd, Ernie Hudson, Bill Murray, Sigourney Weaver i Annie Potts. Un altre membre del repartiment original, Rick Moranis, que interpretava el paper de Louis Tully, no surt a la pel·lícula de Jason Reitman, tot que sí que va confirmar el febrer de 2020 que està present a la pel·lícula Shrunk, de la saga iniciada per Honey, I Shrunk the Kids.
Harold Ramis, que interpretava el Dr. Egon Spengler, va morir el 2014.

## Crítiques

Ghostbusters: Afterlife va rebre ressenyes generalment positives de part de la crítica i de l'audiència. Al lloc web Rotten Tomatoes, la pel·lícula té una aprovació de 63%, basada en 307 ressenyes, amb una qualificació de 6.2/10 i amb un consens crític que diu: "Ghostbusters: Afterlife creua els corrents entre el renaixement de la franquícia i l'exercici de la nostàlgia - i aquesta vegada, la cacera majoritàriament se sent bé." De part de l'audiència té una aprovació de 91%, basada en més de 10 000 vots, amb una qualificació de 4.4/5.
El lloc web Metacritic va donar a la pel·lícula una puntuació de 45 de 100, basada en 47 ressenyes, indicant "ressenyes mixtes o mitjana". Les audiències enquestades per CinemaScore li van atorgar a la pel·lícula una "A-" en una escala de A+ a F, mentre que al lloc IMDb els usuaris li van assignar una qualificació de 7.1/10, sobre la base de 8716 voto.

## Referències

* ↑ «Ghostbusters: Afterlife». Goita què fan, ara!. [Consulta: 30 desembre 2022].
* ↑ Kit, Borys. «'Captain Marvel' Actress Mckenna Grace Nabs Starring Role in Jason Reitman's 'Ghostbusters' (Exclusive)», 29-03-2019. Arxivat de l'original el 30 març 2019. [Consulta: 11 juny 2019].
* 1 2 3 4 5 Breznican, Anthony (2019-12-06). «First Look at 'Ghostbusters: Afterlife'». Vanity Fair. Arxivat de l'original el 2019-12-07.
* 1 2 3 Marc, Christopher. «Ghostbusters: Afterlife Trailer Reveals The Family Is Indeed Related to Egon Spengler», 12-09-2019. Arxivat de l'original el 10 desembre 2019. [Consulta: 12 octubre 2019].
* 1 2 3 4 5 6 7 8 Bankhurst, Adam. «Ghostbusters: Afterlife - The Entire Cast (So Far)». IGN, 27-07-2021. Arxivat de l'original el 27 juliol 2021. [Consulta: 27 juliol 2021].
* 1 2 Galuppo, Mia. «'Ghostbusters': Carrie Coon, Finn Wolfhard in Talks to Star», 01-03-2019. Arxivat de l'original el 30 març 2019. [Consulta: 11 juny 2019].
* ↑ Kroll, Justin (2019-06-27). «Paul Rudd Joins 'Ghostbusters 2020' (EXCLUSIVE)». Variety. Arxivat de l'original el 2019-06-27.
* ↑ Slater, Georgia. «Dan Aykroyd Says Bill Murray Will Reprise His Original Role in Ghostbusters 2020». Yahoo!, 09-11-2019. Arxivat de l'original el 10 desembre 2019. [Consulta: 7 desembre 2019].
* 1 2 Burwick, Kevin. «Dan Aykroyd & Ernie Hudson Confirm Their Return in Ghostbusters 2020», 16-09-2019. Arxivat de l'original el 18 setembre 2019. [Consulta: 17 setembre 2019].
* ↑ Hoai-Tran, Bui. «Annie Potts Confirms Return as Janine in Jason Reitman's 'Ghostbusters' Sequel», 18-06-2019. Arxivat de l'original el 20 setembre 2019. [Consulta: 16 setembre 2019].
* ↑ Bennett, Anita. «Sigourney Weaver Confirms She'll Appear In 'Ghostbusters 3' Along With Other Original Stars», 08-06-2019. Arxivat de l'original el 16 setembre 2019. [Consulta: 15 setembre 2019].
* ↑ Confirman una nueva película de Los Cazafantasmas que será secuela de las originales.
* ↑ Los Cazafantasmas estrenarán secuela en 2020.
* ↑ Nast, Condé. «Hanging With Bill Murray on the Set of Ghostbusters: Afterlife» (en anglès americà), 23-01-2020. [Consulta: 23 novembre 2021].
* ↑ «Ghostbusters: Afterlife Trailer Teases The Return Of Original Cast» (en anglès americà), 27-07-2021. [Consulta: 23 novembre 2021].
* ↑ «Rick Moranis regresará en reboot de “Honey, I Shrunk the Kids”» (en espanyol de Mèxic). [Consulta: 23 novembre 2021].
* ↑ , <https://www.rottentomatoes.com/m/ghostbusters_afterlife>
* ↑ , <https://www.metacritic.com/movie/ghostbusters-afterlife>
* ↑ , <https://www.filmaffinity.com/es/film757813.html>

## Enllaços externs

* Web oficial (anglès)